BAM ดีดบวกรอบ 5 วัน โบรกฯเชียร์ “ซื้อ” เป้า 21 บ. มองกำไร Q4 โตเด่นรับไฮซีซั่น
BAM ดีดบวก 1% หลังร่วงยาว 5 วันติด ฟากโบรกแนะ “ซื้อ” ราคาเป้า 21 บาท ชี้กำไรไตรมาส 4 โต จากแนวโน้มการจัดเก็บเงินสดได้เพิ่มขึ้น และเป็นช่วงไฮซีซั่น
BAM ดีดบวก 1% หลังร่วงยาว 5 วันติด ฟากโบรกแนะ “ซื้อ” ราคาเป้า 21 บาท ชี้กำไรไตรมาส 4 โต จากแนวโน้มการจัดเก็บเงินสดได้เพิ่มขึ้น และเป็นช่วงไฮซีซั่น
10 ก.พ. 2566

ผู้สื่อข่าวรายงานว่า วันนี้ (10 ก.พ.66) ราคาหุ้น บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM ณ เวลา 15:59 น. อยู่ที่ระดับ 15.70 บาท บวก 0.10 บาท หรือ 0.64% สูงสุดที่ระดับ 15.90 บาท ต่ำสุดที่ระดับ 15.60 บาท ด้วยมูลค่าการซื้อขาย 251.73 ล้านบาท

ด้านบริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ แนะนำ “ซื้อ” ราคาเป้าหมาย 21 บาท โดยกำไรไตรมาส 3/65 โต 24.3% จากปีก่อน แต่ลดลง 13.8% จากไตรมาสก่อน ขณะที่ภาพรวมการจัดเก็บเงินสดทำได้ดีกว่าเป้า
ส่วนไตรมาส 4/65 แนวโน้มดี คาดกำไรจะโตจากไตรมาสก่อนและปีก่อน จากแนวโน้มการจัดเก็บเงินสดได้เพิ่มขึ้น ประกอบกับเป็นช่วงไฮซีซั่น คาดขาย NPA ได้เพิ่มขึ้นหลังจัดกิจกรรมการตลาดเร่งระบายสต๊อกมากขึ้น
ขณะที่การจับมือกับพันธมิตรใหม่ ทำระบบ Matching ผู้ซื้อ ช่วยหนุนยอดขาย NPA ปีหน้า ให้แนวรับที่ 15.4/15.6 และแนวต้านที่ 16.5/16.7